Šiuo metu pastebimas spartus Covid – 19 viruso plitimas ugdymo įstaigose ne tik tarp mokinių bet ir tarp mokytojų. Situacija reikalauja operatyvių sprendimų iš visų mūsų.

Apžvelgiame naujausius VESOC sprendimus, bei  priminame jau esamus.

**Dėl infekcijų plitimo ribojančio režimo įvedimo**

VESOC sprendimą dėl infekcijos plitimą ribojančio režimo įvedimo galite rasti https://e- seimas.lrs.lt/portal/legalAct/lt/TAD/e03271002b2111ec99bbc1b08701c7f8?positionInSearchResults=0&searchModelUUID=333a2c46-edf0-4ef3-806f-bcb0deab9192

Remiantis šiuo teisės aktu, esant tam tikram skaičiui sergančių mokinių,  sprendimą **dėl IPRR gali priimti įstaigos vadovas.** Jei įstaigoje yra daug sergančių asmenų (darbuotojų, mokinių)  - IPRR gali būti įvestas Administracijos direktoriaus įsakymu.

**Dėl nuotolinio ugdymo**

Daliai mokinių laikinai mokantis nuotoliu (*dėl saviizoliacijos, jaučiant peršalimo simptomus ir pan. atvejais)* , mokytojai savo dalyko mokymosi medžiagą pateikia *Moodle* mokymosi platformoje.

**Dėl kaukių dėvėjimo**

Mokinys **privalo** uždarose patalpose dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės) paskelbtos valstybės lygio ekstremaliosios situacijos ir (ar) karantino metu, kai tai daryti įpareigoja Vyriausybės nutarimai, valstybės lygio ekstremalios situacijos valstybės operacijų vadovo sprendimai ar kiti teisės aktai . Galiojantis teisės aktas [V-1552 Dėl pradinio, pagrindinio ir vidurinio ugdymo organizavimo būtinų sąlygų (lrs.lt)](https://e-seimas.lrs.lt/portal/legalAct/lt/TAD/9797a632d9dd11eb866fe2e083228059?jfwid=159qee5z1v)

Kaukių **leidžiama nedėvėti** mokiniams:

       besimokantiems pagal pradinio ugdymo programas;

       sportuojant, veiklų, kurių negalima atlikti būnant su kauke, vykdymo metu;

       turintiems neįgalumą, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama nešioti veido skydelį).